точки 6—8 по-долу:
 5.2. Предните фарове трябва да бъдат изработени така че да запазват предписаните за тях фотометрични характеристики и да работят и остават в изправност при нормални условия на експлоатация, въпреки вибрациите, на които могат да бъдат подложени.
 5.2.1.
 Предните фарове трябва да бъдат снабдени с устройство, позволяващо да се извършва предписаното регулиране на фара на превозното средство, така че да отговаря на прилаганите за него правила. Това устройство не е необходимо да се монтира във фарове, в които отражателят и разсейващата леща не могат да се разделят, ако използването на такива фарове е ограничено само за превозни средства, на които регулирането на предния фар може да бъде извършено по други начини.
 Когато преден фар за главна къса светлина и преден фар за дълга светлина, всеки от които е оборудван със собствена нажежаема лампа или светодиоден(и) модул(и), са групирани и образуват съставно устройство, устройството за регулиране трябва да дава възможност за надлежна индивидуална регулировка на всяка оптична система.
 5.2.2.
 Тези разпоредби обаче не се прилагат за комплекти от фарове, при които отражателите са неделими. За този вид комплекти се прилагат изискванията по точка 6.3 от настоящото правило.
 5.3. Предният фар трябва да бъде оборудван със:
 5.3.1.
 нажежаема(и) лампа(и), одобрена в съответствие с Правило No 37. Може да бъде използвана всяка нажежаема лампа, одобрена съгласно Правило No 37, при условие че в Правило No 37 и неговите серии от изменения, които са в сила към момента на заявлението за одобрение на типа, няма никакви ограничения за използването.
 5.3.1.1.
 Конструкцията на устройството трябва да бъде такава, че нажежаемата лампа да не може да бъде монтирана в друго положение освен в правилното (6).
 5.3.1.2.
 Фасонката на нажежаемата лампа трябва да съответства на характеристиките, дадени в Публикация на IEC 60061. Приложима е таблицата с данни за фасонката, съответстваща на категорията нажежаема лампа.
 5.3.2.
 и/или светодиоден(и) модул(и):
 5.3.2.1.
 ако е приложимо, се счита, че електронната пусково-регулираща апаратура на светлинния източник е част от предния фар; тя може да бъде част от светодиодния(те) модул(и);
 5.3.2.2.
 предният фар, ако е оборудван със светодиодни модули, както и самият(те) светодиоден(и) модул(и) трябва да отговарят на съответните изисквания, определени в приложение 10 към настоящото правило. Съответствието с изискванията се изпитва.
 5.3.2.3.
 Общият номинален светлинен поток на всички светодиодни модули, създаващи основната къса светлина и измерени според описаното в точка 5 от приложение 10, трябва да е най-малко 1 000 lm.
 5.4. Предните фарове, проектирани да удовлетворяват изискванията както за ляво, така и за дясно движение, трябва да могат да бъдат регулирани за съответния вид движение посредством първоначално регулиране на превозното средство или посредством избирателно регулиране от водача. Това първоначално или избирателно регулиране може да се извършва например или чрез фиксиране на оптичния модул върху превозното средство по даден ъгъл, или чрез фиксиране на нажежаемата лампа или светодиодния(те) модул(и), даващи основната къса светлина, по даден ъгъл/положение спрямо оптичния модул. Във всички случаи трябва да са възможни само две ясно различими регулировки, една за дясно движение и една за ляво движение, като конструкцията не трябва да позволява неволно преместване от едното